CELEX: 62019CN0705
Language: sk
Date: 2019-09-23 00:00:00
Title: Vec C-705/19: Návrh na začatie prejudiciálneho konania, ktorý podala Consiglio di Stato (Taliansko) 23. septembra 2019 – Axpo Trading Ag/Gestore dei Servizi Energetici SpA – GSE

23.12.2019   
            
            
               SK
            
            
               Úradný vestník Európskej únie
            
            
               C 432/23
            
         
      Návrh na začatie prejudiciálneho konania, ktorý podala Consiglio di Stato (Taliansko) 23. septembra 2019 – Axpo Trading Ag/Gestore dei Servizi Energetici SpA – GSE
      (Vec C-705/19)
      (2019/C 432/29)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Consiglio di Stato
      
         Účastníci konania pred vnútroštátnym súdom
      
      
         Odvolateľka: Axpo Trading Ag
      
         Odporca: Gestore dei Servizi Energetici SpA – GSE
      
         Prejudiciálne otázky
      
      Bránia
      
                  —
               
               
                  článok 18 ZFEÚ v rozsahu, v akom stanovuje zákaz diskriminácie na základe štátnej príslušnosti v rámci rozsahu pôsobnosti zmlúv,
               
            
                  —
               
               
                  články 28 a 30 ZFEÚ, ako i článok 6 dohody o voľnom obchode EHS – Švajčiarsko, v časti, v ktorej stanovujú zrušenie cla na dovoz a opatrení s rovnocenným účinkom,
               
            
                  —
               
               
                  článok 110 ZFEÚ v rozsahu, v akom stanovuje zákaz dovoznej dane prevyšujúcej dane ukladané priamo či nepriamo na podobné domáce výrobky,
               
            
                  —
               
               
                  článok 34 ZFEÚ, ako i článok 13 dohody o voľnom obchode EHS – Švajčiarsko, v rozsahu, v akom stanovujú zákaz prijatia opatrení s účinkom rovnocenným množstevnému obmedzeniu dovozu,
               
            
                  —
               
               
                  články 107 a 108 ZFEÚ v rozsahu, v akom stanovujú zákaz vykonať opatrenie štátnej pomoci, ktorá nebola oznámená Komisii a je nezlučiteľná s vnútorným trhom,
               
            
                  —
               
               
                  smernica 2009/28/ES (1) v rozsahu, v akom má za cieľ podporiť obchodovanie so zelenou elektrickou energiou v rámci Spoločenstva a výrobné kapacity jednotlivých členských štátov,
                  vnútroštátnej právnej úprave, ako je právna úprava uvedená vyššie, ktorá ukladá dovozcom zelenej elektrickej energie platobnú povinnosť, ktorá sa neuplatňuje voči domácim výrobcom rovnakého výrobku?
               
            
         (1)  Smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (Ú. v. EÚ L 140, 2009, s. 16).